**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 26. júna 2015

**Návrh**

**na poskytnutie dotácií v zmysle VZN BSK č. 6/2012 o poskytovaní dotácií z rozpočtu Bratislavského samosprávneho kraja – Oprava ciest**

**Materiál predkladá:**  **Materiál obsahuje:**

**PhDr. Alžbeta Ožvaldová**  1. Návrh uznesenia

Podpredsedníčka 2. Dôvodová správa

Bratislavského samosprávneho kraja 3. Zápisnica z Osobitnej komisie

**4.** Stanoviská komisii

Zodpovedná:

PaedDr. Barbora Oráčová, PhD.

riaditeľka kancelárie predsedu BSK

Spracovatelia:

Ing. Juraj Čupka

referent kancelárie predsedu BSK

Bratislava

jún 2015

N á v r h u z n e s e n i a

**UZNESENIE č. ....... / 2015**

zo dňa 26. júna 2015

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

**A.1** v súlade s § 4 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku z lehoty na podanie žiadosti o poskytnutie dotácie nad 2. 500,- € na projekt „Oprava ciest“

**A.2** presun v rozpočte Bratislavského samosprávneho kraja na rok 2015 v sume 231 644,47 EUR z kapitálových výdavkov na bežné výdavky v Programe 6: Komunikácie.

**A.3** dotácie na výdavky v celkovej výške 496 020,15 EURz Programu 6: Komunikácie za účelom financovania projektu opravy a rekonštrukcie prejazdných úsekov ciest II, III triedy v správe mesta a miestnych komunikácií a chodníkov vo vlastníctve príp. v správe mestských častí mesta Bratislava a okresných miest v Bratislavskom samosprávnom kraji ako projektu mimoriadneho významu na zabezpečenie vyhovujúcej dopravnej infraštruktúry, ktorý je spoločným záujmom Bratislavského samosprávneho kraja, okresných miest a mestských častí v prospech celého územia Bratislavského samosprávneho kraja, v súlade s § 3 písm. a) a výnimku podľa § 5 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja v zmysle stanoviska a odporúčania osobitnej komisie na posudzovanie dotácií takto:

|  |  |  |  |  |  |
| --- | --- | --- | --- | --- | --- |
| **p. č.** | **Názov žiadateľa** | **Názov projektu** | **Adresa** | **Požadovaná suma** | **Schválená suma** |
| 1 | MČ BA - Devínska Nová Ves | Oprava cesty na Mečíkovej ulici | Novoveská 17/A, 843 10 Bratislava | 25 000,00 € | **25 000,00 €** |
| 2 | MČ BA - Podunajské Biskupice | Oprava komunikácií a chodníkov zverených do správy mestskej časti (Machová ul., Petofiho ul. Hronská ul.) | Trojičné námestie 11, 825 61 Bratislava | 25 000,00 € | **25 000,00 €** |
| 3 | Mesto Senec | Prostredníctvom opravy a údržby miestnej komunikácie zlepšiť kvalitu dopravnej infraštruktúry v meste Senec | Mierové námestie 8, 903 01 Senec | 24 826,09 € | **24 826,09 €** |
| 4 | MČ BA Ružinov | Rekonštrukcia krytu vozovky na ulici Krasínskeho | Mierová 21, 827 05 Bratislava | 34 427,58 € | **34 427,58 €** |
| 5 | MČ BA Rusovce | Projekt opráv ciest v MČ Bratislava Rusovce | Vývojová 8, 851 10 Bratislava | 24 948,10 € | **24 948,10 €** |
| 6 | MČ BA Vajnory | Údržba a oprava miestnych komunikácií v mestskej časti Bratislava - Vajnory | Roľnícka 109, 831 107 Bratislava | 25 000,00 € | **25 000,00 €** |
| 7 | MČ BA Lamač | Oprava miestnych komunikácií - Havelkova, parkovisko za MÚ, súbežná Podháj | Malokarpatské nám. 9, 841 03 Bratislava | 25 000,00 € | **25 000,00 €** |
| 8 | MČ BA Nové Mesto | Oprava ciest (oprava cesty na Revíne) | Junácka 1, 832 91 Bratislava | 25 000,00 € | **25 000,00 €** |
| 9 | MČ BA Dúbravka | Rekonštrukcia chodníkov a ciest v Dúbravke | Žatevná 2, 841 01 Bratislava | 50 000,00 € | **50 000,00 €** |
| 10 | MČ BA Jarovce | Rekonštrukcia chodníka na Jantárovej ulici | Palmová 1, 851 10 Bratislava | 25 000,00 € | **25 000,00 €** |
| 11 | MČ BA Karlova Ves | Rekonštrukcia nájazdovej rampy na chodníku pre obyvateľov na ul. Ľ. Fullu a rekonštrukcia chodníka pred Gymnáziom L. Sáru | Nám. sv. Františka 8, 842 62 Bratislava | 22 013,58 € | **22 013,58 €** |
| 12 | MČ BA Rača | Celoplošná oprava časti ulice Karpatské námestie | Kubačova 21, 831 06 Bratislava | 25 000,00 € | **25 000,00 €** |
| 13 | MČ BA Vrakuňa | Projekt podpory, údržby a opráv ciest (oprava lávky pre peších cez Malý Dunaj) | Šíravská 7, 821 07 Bratislava | 20 000,00 € | **20 000,00 €** |
| 14 | MČ BA Čunovo | Projekt podpory, údržby a opráv ciest | Hraničiarska 22, 851 10 Bratislava | 40 000,00 € | **40 000,00 €** |
| 15 | MČ BA Petržalka | Oprava komunikácie pri bytovom dome Beňadická | Kutlíkova 17, 852 12 Bratislava | 24 804,80 € | **24 804,80 €** |
| 16 | Mesto Malacky | Rekonštrukcia Ulice F. Kostku v Malackách | Radlinského 1, 901 01 | 25 000,00 € | **25 000,00 €** |
| 17 | MČ BA Staré Mesto | Opravy ciest v MČ BA Staré Mesto (rekonštrukcia časti miestnej komunikácie a chodníkov Hlboká cesta) | Vajanského nábr. 3, 814 21 Bratislava | 25 000,00 € | **25 000,00 €** |
| 18 | MČ BA Záhorská Bystrica | Projekt podpory údržby a opráv ciest - "Oprava ciest" | Nám. Rodiny 1, 843 57 Bratislava | 30 000,00 € | **30 000,00 €** |
| **SPOLU** | | | | 496 020,15 € | **496 020,15 €** |
|
|

**D ô v o d o v á s p r á v a**

Zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov sa určuje postavenie samosprávneho kraja ako samostatného správneho celku Slovenskej republiky. Samosprávny kraj je právnická osoba, ktorá za podmienok ustanovených zákonom samostatne hospodári so svojim majetkom a s vlastnými príjmami, zabezpečuje a chráni záujmy a práva svojich obyvateľov. Pri výkone samosprávy sa stará o všestranný rozvoj svojho územia a o potreby svojich obyvateľov. Základným nástrojom finančného hospodárenia, ktorým sa riadi financovanie úloh a funkcií vyššieho územného celku v príslušnom rozpočtovom roku, je rozpočet vyššieho územného celku. Rozpočet je vyjadrením samostatného hospodárenia VÚC.

Podľa ustanovenia § 8 ods. 4 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) môže vyšší územný celok poskytovať dotácie obciam na svojom území ako účasť na financovaní spoločných úloh v záujme rozvoja územia vyššieho územného celku. Podľa ustanovenia § 8 ods. 7 zákona o rozpočtových pravidlách sa také prostriedky rozpočtujú v rozpočte vyššieho územného celku na príslušný rozpočtový rok na konkrétnu akciu, úlohu alebo účel použitia prostriedkov a podliehajú ročnému zúčtovaniu s rozpočtom vyššieho územného celku. Ich poskytnutím nemožno zvýšiť celkový dlh vyššieho územného celku.

Postup a podmienky poskytovania dotácií z rozpočtu BSK upravuje Všeobecne záväzné nariadenie BSK č. 6/2012 o poskytovaní dotácií z rozpočtu Bratislavského samosprávneho kraja zo dňa 07.12.2012 (ďalej len „VZN“).

Podľa ustanovenia § 3 písm. a) VZN možno dotáciu poskytnúť obci, mestu alebo mestskej časti na území BSK, a to ako účasť na financovaní spoločných úloh v záujme rozvoja územia BSK.

Pojem „spoločné úlohy v záujme rozvoja územia vyššieho územného celku“ zákon o rozpočtových pravidlách nedefinuje. Ustanovenie § 8 ods. 4 zákona o rozpočtových pravidlách je rámcovou úpravou nadväzujúcou na hmotnoprávne normy upravujúce úlohy a pôsobnosť vyššieho územného celku.

Zákon o rozpočtových pravidlách je všeobecnou právnou úpravou, ktorou sa vytvára legislatívny rámec možnosti poskytnutia finančných prostriedkov z rozpočtu vyššieho územného celku obciam na území vyššieho územného celku na realizáciu takých úloh, ktorými sa súčasne napĺňajú úlohy a pôsobnosť vyššieho územného celku vo vzťahu k rozvoju jeho územia. Záležitosti týkajúce sa samosprávnej pôsobnosti obce znamenajú aj všestranný rozvoj územia samosprávneho kraja a potrieb jeho obyvateľov.

Cesty II. a III. triedy v správe BSK nadväzujú dopravne na prejazdné úseky týchto ciest na území hlavného mesta, čím sa vytvára tranzit pre obyvateľov na území BSK. Zachovaním vyhovujúceho stavu tohto tranzitu, v záujme BSK a hlavného mesta, vzniká spoločná úloha starostlivosti o tento tranzit v prospech obyvateľov BSK. Nevyhovujúci stav tranzitu by mal negatívny dopad na plnenie programu sociálneho, ekonomického a kultúrneho rozvoja územia samosprávneho kraja, ako aj na cestovný ruch na území BSK.

Podľa ustanovenia § 3d zákona č. 135/1961 Zb. o pozemných komunikáciách (cestný zákon) v znení neskorších predpisov sú:

* diaľnice, cesty pre motorové vozidlá a cesty I. triedy vrátane ich prejazdných úsekov cez colné priestory a obce vo vlastníctve štátu, ak osobitný predpis neupravuje inak,
* cesty II. a III. triedy vrátane ich prejazdných úsekov cez obce sú vo vlastníctve samosprávneho kraja, ak osobitný predpis neustanovuje inak (prejazdné úseky ciest II. a III. triedy cez colné priestory sú vo vlastníctve štátu),

Podľa § 7 vyhlášky Federálneho ministerstva dopravy č. 35/1984 Zb., ktorou sa vykonáva zákon o pozemných komunikáciách miestne komunikácie sa rozdeľujú na:

a) miestne komunikácie I. triedy, medzi ktoré patria hlavné mestské komunikácie vyhovujúce technicky všetkým druhom dopravy ( napríklad komunikácie po ktorých sa vedie aj hromadná verejná doprava, zberné výpadové a iné zvlášť významné komunikácie

* b) miestne komunikácie II. triedy, medzi ktoré patria ostatné mestské komunikácie a komunikácie pokiaľ vyhovujú premávke všetkých druhov motorových vozidiel
* c) miestne komunikácie III. triedy medzi ktoré patria ostatné miestne komunikácie pokiaľ sú aspoň obmedzene prístupné premávke motorovými vozidlami
* d) miestne komunikácie IV. triedy ktoré nie sú ani obmedzene prístupné motorovými vozidlami (napríklad cestičky, chodníky samostatné cyklistické cestičky, samostatné chodníky, schody a podobne).
* účelové komunikácie sú vo vlastníctve štátu alebo iných právnických osôb alebo fyzických osôb.

Cesty II. a III. triedy vo vlastníctve samosprávnych krajov spravujú samosprávne kraje, príp. právnické osoby na tento účel nimi zriadené alebo založené. Prejazdné úseky týchto ciest vo vlastníctve obce, ako aj miestne komunikácie vo vlastníctve obce, spravujú obce, príp. právnické osoby na tento účel nimi zriadené alebo založené. Prejazdné úseky ciest II. a III. triedy na území hlavného mesta sú vlastníctvom hlavného mesta.

Podľa Čl. 73 Štatútu hlavného mesta hlavné mesto vykonáva správu prejazdných úsekov ciest vo vlastníctve Bratislavy a miestnych komunikácií I. a II. triedy vo vlastníctve Bratislavy, správu miestnych komunikácií III. a IV. triedy vo vlastníctve hlavného mesta vykonávajú podľa Čl. 74 štatútu mestské časti hlavného mesta.

Povinnosť predložiť Zastupiteľstvu Bratislavského samosprávneho kraja na schválenie finančné príspevky nad 2 500,- €, po predchádzajúcom odporúčaní osobitnej komisie, ktorá bola zriadená Zastupiteľstvom Bratislavského samosprávneho kraja v zmysle Uznesenia č. 40/2010 zo dňa 11. 6. 2010, vyplýva z § 5 ods. 5 Všeobecného záväzného nariadenia č. 6/2012 o poskytovaní dotácií z rozpočtu Bratislavského samosprávneho kraja.

Podľa ustanovenia § 4 ods. 3 všeobecného záväzného nariadenia podáva žiadateľ žiadosť v sume nad 2 500,- € najneskôr do 15.11. rozpočtového roka, ktorý predchádza rozpočtovému roku, na ktorý sa dotácia požaduje. Zastupiteľstvo Bratislavského samosprávneho kraja môže rozhodnúť o výnimke z tejto lehoty.

Maximálna výška dotácie poskytnutá jednému žiadateľovi v jednom rozpočtovom roku nesmie prekročiť sumu vyššiu ako 20. 000,- €. V prípade, ak ide o úlohy, projekty alebo akcie, ktoré sú v súlade s účelom poskytnutia dotácií a majú pre BSK mimoriadny alebo osobitný význam, môže Zastupiteľstvo BSK podľa § 5 ods. 3. druhej vety VZN schváliť jednorazové poskytnutie dotácie vo výške presahujúcej finančný limit 20. 000,- €.

Žiadosti o poskytnutie dotácie posúdila dňa 18.06.2015 v súlade s § 5 ods. 5 Všeobecného záväzného nariadenia č. 6/2012 Osobitná komisia zriadená Zastupiteľstvom Bratislavského samosprávneho kraja uznesením č. 40/2010. Komisia odporučila Zastupiteľstvu Bratislavského samosprávneho kraja schváliť v súlade s § 4 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku na podanie žiadosti. Komisia tiež odporučila Zastupiteľstvu Bratislavského samosprávneho kraja schváliť dotácie na výdavky v celkovej výške 496 020,15 € z Programu 6: Komunikácie za účelom financovania projektu „Oprava ciest“.

**Na Úrad Bratislavského samosprávneho kraja bolo do 15.06.2015 doručených 18 žiadostí v celkovej sume 819 130,29 €.** **Všetky žiadosti o dotáciu boli podané v termíne. Komisia odsúhlasila poskytnutie finančného príspevku pre 18 žiadostí. Suma celkom pre všetky schválené žiadosti je 496 020,15** **€. Komisia pri posudzovaní žiadostí na zasadnutí dňa 18.06.2015 vychádzala zo snahy podporiť v rámci vyčleneného rozpočtu všetkých žiadateľov, ktorí spĺňali požadované podmienky k projektu „Oprava ciest“.**

**Záver:** v zmysle návrhu uznesenia odporúčame poslancom schváliť materiál tak, ako je uvedené v návrhu a v stanovisku osobitnej komisie zo dňa 18. 06. 2015.