**Projektový list**

### Projekt „FLOOD – serv“

Operačný program:HORIZON 2020

**Téma:** INSO-1-2015

Kód výzvy: H2020-INSO-2015-CNECT

#### Cieľ projektu:

Projekt bude zameraný na výskum, vývoj a inovácie v oblasti varovaní pred hroziacimi povodňami formou prepojenia jestvujúcich lokálnych aj národných varovných systémov, sociálnych sietí a technologických inovácií. Základným cieľom projektu je vyvinúť, testovať a zaviesť do praxe unikátny inovatívny varovný systém, ktorý bude po otestovaní zúčastnenými stranami distribuovaný do celého sveta. Cieľom projektu na území BSK je testovanie použitia inovatívnych technologických monitorovacích nástrojov pri povodniach pre potreby monitorovania a hodnotenia rizika v povodňami ohrozených oblastiach zo vzduchu.

#### Prínos projektu pre BSK:

Úspešnosť žiadania, výskumu a inovatívnej implementácie projektu na území Bratislavského samosprávneho kraja bude viesť k  zviditeľneniu samosprávneho kraja v rámci celej EÚ, následnej medzinárodnej spolupráci s nielen zúčastnenými partnermi projektu, pozitívnemu synergickému efektu v súvislosti s ostatnými interregionálnymi projektami, ale najmä preventívnemu aj represívnemu monitoringu povodňového stavu riek a rizikových povodňových oblastí na území BSK.

Rozpočet projektu:3 269 231,25 EUR

Rozpočet BSK:65 000,- EUR

Spolufinancovanie z rozpočtu BSK:0 %, t.j 0,00 EUR

Zdroj podpory:HORIZON 2020

**Realizácia projektu:** 36 mesiacov od schválenia, predpokladaný začiatok 10/2015

Udržateľnosť projektu:36 mesiacov od začiatku projektu, min. 12 mesiacov fáza testovania

**Zodpovedný za prípravu projektu:**

Projektové a finančné riadenie: Odbor stratégie, územného rozvoja a riadenia projektov

Odborný garant: Odbor územného plánu, GIS a životného prostredia

Udržateľnosť: útvar riaditeľa Úradu BSK

#### Súlad so strategickými dokumentmi BSK:

* Program hospodárskeho a sociálneho rozvoja Bratislavského samosprávneho kraja na roky 2014-2020:

OP 1.Posielnenie výskumu, technologického rozvoja a inovácii;

OP 5.Podpora prispôsobenia sa zmenám klímy a predchádzania rizikám a ich riadenia.

* Inovačná stratégia BSK na rozvoj výskumno-vývojovej a inovačnej základne Bratislavského samosprávneho kraja v období 2014-2020
* Urbanisticko-krajinárska
* štúdia na ochranu proti prívalovým dažďom v Malokarpatskej oblasti

**Aktivity roku 2015 a 2016:**

* Účasť na konferenciách a rokovaniach pri výskume a vývoji projektu,
* pripomienkovanie výsledkov výskumu a vývoja, návrh na zlepšenie integrácie do jestvujúcich systémov, zlepšenie funkcionalít.

**Aktivity roku 2016, 2017 a 2018:**

* Fáza testovania software a hardware v spolupráci s ostatnými partnermi projektu,
* zber údajov od obyvateľstva prostredníctvom fungujúceho systému cez sociálne siete a ostatné integrované prepojenia,
* odporúčanie na zlepšenie, upgrade systému.