**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 26. júna 2015

**Návrh**

**na poskytnutie dotácií v zmysle VZN BSK č. 6/2012 o poskytovaní dotácií z rozpočtu Bratislavského samosprávneho kraja – Projekt 50 centov**

**Materiál predkladá:**  **Materiál obsahuje:**

**PhDr. Alžbeta Ožvaldová**  1. Návrh uznesenia

Podpredsedníčka 2. Dôvodová správa

Bratislavského samosprávneho kraja 3. Zápisnica z Osobitnej komisie

**4.** Stanoviská komisii

Zodpovedná:

PaedDr. Barbora Oráčová, PhD.

riaditeľka kancelárie predsedu BSK

Spracovatelia:

Ing. Juraj Čupka

referent kancelárie predsedu BSK

Bratislava

jún 2015

N á v r h u z n e s e n i a

**UZNESENIE č. ....... / 2015**

zo dňa 26. júna 2015

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

**A.1** v súlade s § 4 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku z lehoty na podanie žiadosti o poskytnutie dotácie nad 2. 500,- € na projekt „Projekt 50 centov“

**A.2** dotácie na výdavky na „Projekt 50 centov“ v celkovej výške 249 760,40 € z Podprogramu 1.1: Výkon funkcie predsedu, podpredsedov a poslancov zastupiteľstva BSK za účelom financovania aktivít a projektov v Bratislavskom samosprávnom kraji, ktorých suma nesmie presiahnuť v číselnom vyjadrení viac ako 0,50 € na obyvateľa za danú samosprávu, ako projektu mimoriadneho významu, ktorý je spoločným záujmom Bratislavského samosprávneho kraja a miest, obcí a mestských častí v prospech celého územia Bratislavského samosprávneho kraja a súčasne podporuje poskytovanie všeobecne prospešných služieb a verejnoprospešných účelov, v súlade s § 3 písm. a) a výnimku podľa § 5 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja v zmysle stanoviska a odporúčania osobitnej komisie na posudzovanie dotácií takto:

|  |  |  |  |  |  |  |  |
| --- | --- | --- | --- | --- | --- | --- | --- |
| **p. č.** | **Názov žiadateľa** | **Občianske združenie, komunita** | **Názov projektu** | **Adresa** | **Požadovaná suma** | **Schválená suma** | **Poznámka** |
| 1 | MČ BA Dúbravka | Dúbravčan o.z., Plachého 7, Bratislava | Ihrisko Park Pekníkova (stavebné úpravy - záhradný domček, petangové ihrisko, oplotenie, lavičky) | Žatevná 2, 841 01 Bratislava | 16 500,00 € | **16 500,00 €** |  |
| 2 | Obec Gajary | OZ PRO Gajary, Športová 5002, 900 61 Gajary | Jablkové hodovanie v Gajaroch (zakúpenie stánkov, stoličky, stoly) | Hlavná 67, 900 61 Gajary | 1 450,00 € | **1 450,00 €** |  |
| 3 | MČ BA Devínska Nová Ves | Fighting Flies Bratislava, I. Bukovčana 3, Bratislava | Dobudovanie športovo - relaxačného areálu pri ZŠ I. Bukovčana, zhumanizovanie okolia školy | Novoveská 17/A, 843 10 Bratislava | 7 987,00 € | **7 987,00 €** |  |
| 4 | Obec Malé Leváre | O.Z. Rodičovské združenie pri Materskej škole, 908 74 Malé Leváre 411 | Studnička (zakúpenie a montáž altánku) | 908 74 Malé Leváre 177 | 589,00 € | **589,00 €** |  |
| 5 | Obec Doľany | O.Z. Telovýchovná jednota Doľany, 900 88 Doľany 265 | 50 centov (oprava a údržba ciest a chodníkov - frézovanie, asfaltovanie) | 900 88 Doľany č. 169 | 541,00 € | **541,00 €** |  |
| 6 | Obec Kostolište | OZ Radostné deti pri Materskej škole Kostolište, 900 62 Kostolište 66 | Ukončenie lete v obci Kostolište (zakúpenie stánkov, stoličky, stoly) | 900 62 Kostolište č. 66 | 670,00 € | **670,00 €** |  |
| 7 | Obec Studienka | O.Z. Zbor sv. Cecílie pri kostole sv. Štefana Kráľa v Studienke | Hasprunský dubák (zakúpenie stolov a stoličiek - jarmok) | 908 75 Studienka 364 | 820,00 € | **820,00 €** |  |
| 8 | Obec Budmerice | O.Z. Budmeričania deťom, Jána Rášu 430, 900 86 Budmerice | Projekt "50 centov na obyvateľa" (športové a kultúrne podujatie) | 900 86 Budmerice | 1 178,00 € | **1 178,00 €** |  |
| 9 | Mesto Senec | Dobrovoľný hasičský zbor v Senci, Košická 32, 903 01 Senec | Zriadenie Hasičsko - technického múzea v meste Senec (stavebné úpravy, rekonštrukcia budovy) | Mierové námestie 8, 903 01 Senec | 9 000,00 € | **9 000,00 €** |  |
| 10 | MČ BA Podunajské Biskupice | Generácia 3000 n.f., Trojičné námestie 11, 825 61 Bratislava | Modernizácia Domu kultúry Vetvár (interiérové vybavenie, kuchyňa - materiálno-technické vybavenie) | Trojičné námestie 11, 825 61 Bratislava | 10 764,00 € | **10 764,00 €** |  |
| 11 | Obec Slovenský Grob | O.Z. Obecný športový klub, Hlavná 132, 900 26 Slovenský Grob | "50 centov"- Obnova detského ihriska (revitalizácia existujúceho detského ihriska) | Hlavná 132, 900 26 Slovenský Grob | 1 308,00 € | **1 308,00 €** |  |
| 12 | Obec Chorvátsky Grob | O.Z. Chorvátsky Grob - Čierna Voda, Hornodvorská 43, 900 25 Chorvátsky Grob | Drobné komunitné a občianske aktivity a projekty v obci Chorvátsky Grob (úprava športového areálu - lavičky ...) | Nám. Josipa Andriča 17, 900 25 Chorvátsky Grob | 2 397,00 € | **2 397,00 €** |  |
| 13 | Obec Tureň | ŠK Tureň, 903 01 Tureň č. 36 | Deň obce v Turni | 903 01 Tureň 36 | 544,00 € | **544,00 €** |  |
| 14 | Obec Vlky | BANVELK o.z., 900 44 Vlky | Údržba ihrísk v obci Vlky - "50 centov" | 900 44 Vlky 83 | 211,50 € | **211,50 €** |  |
| 15 | Obec Nová Dedinka | OZ Deti slnka ND, Hlavná 45, 900 29 Nová Dedinka | Modernizácia osvetľovacej sústavy v ŠK pri ZŠ | Mierová 11, 900 29 Nová Dedinka | 1 157,50 € | **1 157,50 €** |  |
| 16 | Obec Šenkvice | FS MLADOSŤ, Priečna 3, 900 81 Šenkvice | Vyhotovenie nových a oprava starých šenvických ľudových krojov | Nám G. Kolinoviča, 900 81 Šenkvice | 2 322,50 € | **2 322,50 €** |  |
| 17 | Obec Hrubý Šúr | Klub dôchodcov v Hrubom Šúri, 903 01 Hrubý Šúr 205 | Aktivity klubu dôchodcov v Hrubom Šúri | 903 01 Hrubý Šúr 205 | 400,00 € | **400,00 €** |  |
| 18 | MČ BA Vajnory | Vajnorská dychovka, Vajnorský okrášľovací spolok, Podobenka z Vajnôr, Vajnorské ochotnícke divadlo, Vajnorské malé knižnice, Farmárske trhy Klub rodičov a priateľov mládežníckeho futbalu Vajnory | Dotácia pre občianske združenia pôsobiace v MČ Vajnory | Roľnícka 109, 831 07 Bratislava | 2 740,00 € | **2 740,00 €** |  |
| 19 | Obec Bernolákovo | OZ K VECI | Krajšie a čistejšie v Bernolákove (odpadkové koše, dosky na opravu lavičiek ...) | Hlavná 111, 900 27 Bernolákovo | 3 073,50 € | **3 073,50 €** |  |
| 20 | Obec Jablonec | Hokejbalové združenie Jablonec | Hokejbal v Jablonci (rekonštrukčné práce, realizácia turnajov) | 900 87 Jablonec | 482,00 € | **482,00 €** |  |
| 21 | Obec Jakubov | OZ Citronky, 900 63 Jakubov 415 | 50 centov - pivné sety (stoličky a stoly) | 900 63 Jakubov 191 | 796,00 € | **796,00 €** |  |
| 22 | Obec Tomášov | ŠK Tomášov, Hlavná 46, 900 44 Tomášov | Obnovenie starých náterov športových stredísk obce | Ul. 1. mája 5, 900 44 Tomášov | 1 233,50 € | **1 233,50 €** |  |
| 23 | Obec Láb | OZ ŠK Láb, 900 67 Láb 472 | Letné Lábske slávnosti (zakúpenie stoličiek a stolov) | 900 67 Láb 503 | 797,00 € | **797,00 €** |  |
| 24 | Obec Malinovo | TJ Malinovo, Športová 1, 900 45 Malinovo | 50 centov (oprava a údržba detského ihriska) | L. Svobodu 17, 900 45 Malinovo | 1 260,00 € | **1 260,00 €** |  |
| 25 | MČ BA Lamač | Rodinné centrum Obláčik, OZ Pomoc školstvu v Lamači, Iniciatíva rodičov Lamača o.z., Lamačské kvietky o.z., OZ Lamačské dietky | Projekt podpory občianskych aktivít a projektov "50 centov " (revitalizácia priestorov, stavebné úpravy, hracie prvky) | Malokarpatské nám. 9, 841 03 Bratislava | 3 487,00 € | **3 487,00 €** |  |
| 26 | MČ BA Staré Mesto | The Spot, o.z., Škovránčia 1, 811 06 Bratislava | Vzdelávanie mladých podnikateľov, podpora start-up vzdelávania (prenájom priestorov a AV techniky) | Vajanského nábr. 3, 814 21 Bratislava | 7 000,00 € | **19 494,00 €** | **Spolu za celú MČ Staré Mesto** |
| 27 | MČ BA Staré Mesto | OZ Pre súčasnú operu | Celoročná činnosť divadla SkRAT | Vajanského nábr. 3, 814 21 Bratislava | 4 500,00 € |
| 28 | MČ BA Staré Mesto | OZ Občianska iniciatíva za zachovanie životného prostredia v Starom Meste | Pamäť štvrte Schanze (dokument o mestskej štvrti, technické zabezpečenie, prenájom techniky, digitálna tlač) | Vajanského nábr. 3, 814 21 Bratislava | 2 450,00 € |
| 29 | MČ BA Staré Mesto | OZ Kmeťovo námestie | Komunitná akcia "Kmeťovanie - stretnime sa na Kmeťku (športová akcia, občerstvenie, tlač materiálov, ozvučenie) | Vajanského nábr. 3, 814 21 Bratislava | 800,00 € |
| 30 | MČ BA Staré Mesto | A 4 - Asociácia združení pre súčasnú kultúru | Vzdelávacie podujatie pre deti, mládež a dospelých v A4 (propagácia, ozvučenie, prenájom techniky) | Vajanského nábr. 3, 814 21 Bratislava | 5 000,00 € |
| 31 | MČ BA Staré Mesto | OZ Fórum kresťanských inštitúcií | Veľtrh sociálnych aktivít 2015 (grafické práce, banery, aktualizácia web stránky) | Vajanského nábr. 3, 814 21 Bratislava | 8 125,00 € |
| 32 | MČ BA Staré Mesto | Priatelia Quo Vadis,o.z. | Staré Mesto s novým dychom (diaprojektor, ozvučenie, propagácia) | Vajanského nábr. 3, 814 21 Bratislava | 4 800,00 € |
| 33 | MČ BA Vrakuňa | OZ Bratislava INAK | Vrakuňa miesto, ktoré spája a zapája (vybudovanie oddychovo - rekreačnej zóny, propagácia) | Šíravská 7, 821 07 Bratislava | 5 900,00 € | **5 900,00 €** |  |
| 34 | MČ BA Vrakuňa | OZ Šport a Zdravie | Vrakuňa - aktívne miesto pre všetky generácie (výstavba vonkajšieho ihriska) | Šíravská 7, 821 07 Bratislava | 4 000,00 € | **4 000,00 €** |  |
| 35 | MČ BA Ružinov | OZ Fontána pre Zuzanu, Divadlo pod kostolom, o.z., Združenie rodičov a priateľov MŠ Bancíček, OZ Pro CANTUS, OZ ZŠ Borodáčova, OZ farbičky čarbičky, OZ ZRPŠ pri ZŠ Ostredková | 50 centov pre Ružinovčana | Mierová 21, 827 05 Bratislava | 35 330,00 € | **35 330,00 €** |  |
| 36 | Obec Vištuk | OZ Školáčik | Učebňa v prírode (zakúpenie a montáž altánku) | 900 85 Vištuk 353 | 653,50 € | **653,50 €** |  |
| 37 | Obec Sološnica | OZ Materina dúška | Dovybavenie klubovne OZ Materina dúška (stoly, stoličky) | 906 37 Sološnica 527 | 755,00 € | **755,00 €** |  |
| 38 | Obec Závod | Folklórny súbor Závodzan | Audiovizuálna dokumentácia závodských ľudových tancov | Sokolská 243, 908 72 Závod | 1 400,00 € | **1 396,00 €** |  |
| 39 | MČ BA Karlova Ves | OZ B-S 13/Stoh | Organizácia Prusko - Rakúsko - Talianskej vojny roku 1866 v Lamači (propagácia, prenájom) | Nám.sv. Františka 8, 842 62 Bratislava | 2 500,00 € | **2 500,00 €** |  |
| 40 | MČ BA Karlova Ves | OZ Susedia sami sebe | Projekt Zelená oáza - vybudovanie chodníka cez verejný park na Dlhých Dieloch | Nám.sv. Františka 8, 842 62 Bratislava | 8 500,00 € | **8 500,00 €** |  |
| 41 | MČ BA Karlova Ves | OZ Milúšik, L. Sáru 3, 841 05 Bratislava | Školský dvor MŠ - dopadové plochy pod preliezačkami na ihrisku MŠ L. Sáru | Nám.sv. Františka 8, 842 62 Bratislava | 290,70 € | **290,70 €** |  |
| 42 | MČ BA Karlova Ves | Komunita H. Meličkovej, Kresánkova a okolie | Športové ihrisko pre staršiu mládež a dospelých na Dlhých Dieloch (stavebné práce) | Nám.sv. Františka 8, 842 62 Bratislava | 3 489,00 € | **3 489,00 €** |  |
| 43 | MČ BA Karlova Ves | OZ Envirosvet | Vybudovanie ekocentra pre zabezpečenie kontinuálneho kontaktu cieľových skupín s témou poznania a ochrany prírodného dedičstva regiónu BSK (zriadenie ekocentra - stoly, stoličky, skrine ...) | Nám.sv. Františka 8, 842 62 Bratislava | 1 748,00 € | **1 748,00 €** |  |
| 44 | MČ BA Rača | OZ Račiansky vinohradnícky spolok, OZ Račiansky spolok, OZ ID Space team, OZ Hudbou k srdcu, OZ Rača žije | Občianske projekty "50 centov" - Mestská časť Bratislava Rača obnova pamätníka, vzdelávací projekt, oprava zastávok MHD, športové súťaže ...) | Kubačova 21, 831 06 Bratislava | 10 266,00 € | **10 265,50 €** |  |
| 45 | MČ BA Čunovo | OZ Myš-lienka | 50 centov (výsadba zelene) | Hraničiarska 144/2, 851 10 Bratislava | 624,00 € | **624,00 €** |  |
| 46 | MČ BA Nové Mesto | Komunita denných centier v MČ BA Nové Mesto | Vzdelanie - most ktorý spája komunity v BANM (nákup PC, tlačiarní, interiérové vybavenie, interaktívna tabuľa, projektor) | Junácka 1, 832 91 Bratislava | 18 000,00 € | **18 000,00 €** |  |
| 47 | Mesto Modra | OZ DEPO HARMÓNIA, OZ Modranský turistický spolok, OZ Magdalénka, OZ FCB Blueberries Modra, ZO JDS Modra | 50 centov (revitalizácia lokality - lúky DEPO HARMÓNIA, stavebné úpravy, prenájom štúdia, športové pomôcky) | Dukelská 38, 900 01 Modra | 4 408,50 € | **4 408,50 €** |  |
| 48 | MČ BA Rusovce | OZ Rusovčan | Obnova knižnice spojená s čitárňou (zakúpenie kníh, interiérové vybavenie) | Vývojová 8, 851 10 Bratislava | 1 670,00 € | **1 670,00 €** |  |
| 49 | MČ BA Petržalka | Art Design Project, o.z., Školský športový klub B.S.C. Bratislava | Spoluprácou k rozvoju (oprava ihriska, architektonická štúdia a projektová dokumentácia k oprave DK Lúky) | Kutlíkova 17, 852 12 Bratislava | 52 197,20 € | **52 197,20 €** |  |
| 50 | Obec Jablonové | OZ Detský folklórny súbor Jabúčko | 50 centov - folklórny festival - Pomoravie | 900 54 Jablonové 197 | 603,00 € | **603,00 €** |  |
| 51 | Obec Rohožník | OZ Kvietok | Bylinková záhrada (skrášlenie verejných plôch) | Školské nám. 1, 906 38 Rohožník | 1 733,00 € | **1 733,00 €** |  |
| 52 | MČ BA Záhorská Bystrica | OZ Hlas nádeje | Aktivity (kultúrno - športové podujatia, nákup techniky, odmeny, spotrebný tovar, športové náradie) | Nám. Rodiny 1, 843 57 Bratislava | 2 151,00 € | **2 151,00 €** |  |
| 53 | Obec Miloslavov | OZ Pomoc deťom pri MŠ Miloslavov | 50 centov (rekonštrukcia suterénnych priestorov MŠ) | 900 42 Miloslavov 181 | 1 067,00 € | **1 067,00 €** |  |
| 54 | Obec Plavecké Podhradie | OZ Podhoran | Filmový festival pod hradom (zapožičanie filmu, plagáty...) | 906 36 Plavecké Podhradie 34 | 337,00 € | **337,00 €** |  |
| 55 | MČ BA Jarovce | OZ Veritas | Projekt 50 centov na obyvateľa pre všetky samosprávy v BSK (vybudovanie malého dopravného ihriska) | Palmová 1, 851 10 Bratislava | 939,50 € | **939,50 €** |  |
| **SPOLU** | | | | | **262 945,90 €** | **249 760,40 €** |  |
|  |
|  |

**D ô v o d o v á s p r á v a**

Zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov sa určuje postavenie samosprávneho kraja ako samostatného správneho celku Slovenskej republiky. Samosprávny kraj je právnická osoba, ktorá za podmienok ustanovených zákonom samostatne hospodári so svojim majetkom a s vlastnými príjmami, zabezpečuje a chráni záujmy a práva svojich obyvateľov. Pri výkone samosprávy sa stará o všestranný rozvoj svojho územia a o potreby svojich obyvateľov. Základným nástrojom finančného hospodárenia, ktorým sa riadi financovanie úloh a funkcií vyššieho územného celku v príslušnom rozpočtovom roku, je rozpočet vyššieho územného celku. Rozpočet je vyjadrením samostatného hospodárenia VÚC.

Podľa ustanovenia § 8 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) môže vyšší územný celok poskytovať dotácie obciam na svojom území ako účasť na financovaní spoločných úloh v záujme rozvoja územia vyššieho územného celku, iným obciam alebo vyšším územným celkom, ak ide o poskytnutie pomoci pri likvidácii následkov živelnej pohromy, havárie alebo inej podobnej udalosti na ich území. Za podmienok ustanovených všeobecne záväzným nariadením vyššieho územného celku môže vyšší územný celok poskytovať dotácie aj iným právnickým osobám a fyzickým osobám - podnikateľom, ktorí majú sídlo alebo trvalý pobyt na území vyššieho územného celku, a to na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti. Podľa ustanovenia § 8 ods. 7 zákona o rozpočtových pravidlách sa také prostriedky rozpočtujú v rozpočte vyššieho územného celku na príslušný rozpočtový rok na konkrétnu akciu, úlohu alebo účel použitia prostriedkov a podliehajú ročnému zúčtovaniu s rozpočtom vyššieho územného celku. Ich poskytnutím nemožno zvýšiť celkový dlh vyššieho územného celku.

Zákon o rozpočtových pravidlách je všeobecnou právnou úpravou, ktorou sa vytvára legislatívny rámec možnosti poskytnutia finančných prostriedkov z rozpočtu vyššieho územného celku obciam na území vyššieho územného celku na realizáciu takých úloh, ktorými sa súčasne napĺňajú úlohy a pôsobnosť vyššieho územného celku vo vzťahu k rozvoju jeho územia. Záležitosti týkajúce sa samosprávnej pôsobnosti obce znamenajú aj všestranný rozvoj územia samosprávneho kraja a potrieb jeho obyvateľov. Ustanovenie § 8 ods. 4 zákona o rozpočtových pravidlách je rámcovou úpravou nadväzujúcou na hmotnoprávne normy upravujúce úlohy a pôsobnosť vyššieho územného celku. Podľa zákona č. 302/2001 Z. z. o samospráve vyšších územných celkov v znení neskorších predpisov (ďalej len „zákon o samosprávnych krajoch“) samosprávny kraj je právnická osoba, ktorá za podmienok ustanovených zákonom samostatne hospodári so svojim majetkom a s vlastnými príjmami, zabezpečuje a chráni záujmy a práva svojich obyvateľov. Pôsobnosť samosprávnych krajov pri výkone samosprávy upravuje ustanovenie § 4 zákona o samosprávnych krajoch ako starostlivosť o všestranný rozvoj územia samosprávneho kraja a o potreby obyvateľov samosprávneho kraja. Samosprávny kraj v súlade s ustanovením § 7 zákona o samosprávnych krajoch pri výkone svojej pôsobnosti s obcami spolupracuje. Záležitosti týkajúce sa samosprávnej pôsobnosti obce znamenajú aj všestranný rozvoj územia samosprávneho kraja a potrieb jeho obyvateľov.

Všeobecne prospešnými službami sa, podľa § 2 ods. 2 zákona č. 213/1997 Z.z. o neziskových organizáciách poskytujúcich všeobecne prospešné služby v znení neskorších predpisov, rozumie najmä poskytovanie zdravotnej starostlivosti, poskytovanie sociálnej pomoci a humanitárna starostlivosť, tvorba, rozvoj, ochrana, obnova a prezentácia duchovných a kultúrnych hodnôt, ochrana ľudských práv a základných slobôd, vzdelávanie, výchova a rozvoj telesnej kultúry, výskum, vývoj, vedecko-technické služby a informačné služby, tvorba a ochrana životného prostredia a ochrana zdravia obyvateľstva, služby na podporu regionálneho rozvoja a zamestnanosti, zabezpečovanie bývania, správy, údržby a obnovy bytového fondu. Verejnoprospešnými účelmi sa, podľa § 2 ods. 3 zákona č. 34/2002 Z.z. o nadáciách a o zmene Občianskeho zákonníka v znení neskorších predpisov, rozumie najmä rozvoj a ochrana duchovných a kultúrnych hodnôt, realizácia a ochrana ľudských práv alebo iných humanitných cieľov, ochrana a tvorba životného prostredia, zachovanie prírodných hodnôt, ochrana zdravia, ochrana práv detí a mládeže, rozvoj vedy, vzdelania, telovýchovy a plnenie individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo potrebujú naliehavú pomoc pri postihnutí živelnou pohromou.

Postup a podmienky poskytovania dotácií z rozpočtu Bratislavského samosprávneho kraja upravuje Všeobecne záväzné nariadenie Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja zo dňa 07.12.2012. Podľa ustanovenia § 3 písm. a) všeobecného záväzného nariadenia možno dotáciu poskytnúť obci, mestu alebo mestskej časti na území Bratislavského samosprávneho kraja, a to ako účasť na financovaní spoločných úloh v záujme rozvoja územia Bratislavského samosprávneho kraja; podľa ustanovenia § 3 písm. c) dotáciu možno poskytnúť iným právnickým osobám ako uvedeným v písm. a) a b) predmetného ustanovenia ktorých BSK nie je zakladateľom a ktoré majú sídlo na území BSK a fyzickým osobám – podnikateľom, ktorí majú sídlo alebo trvalý pobyt na území BSK, a to na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti.

Dotácia na projekt „Projekt 50 centov“ je určená na podporu drobných občianskych a komunitných aktivít a projektov, pričom žiadosť o dotáciu podáva mesto, mestská časť alebo obec a ktorých suma nesmie presiahnuť v číselnom vyjadrení viac ako 0,50 € na obyvateľa za danú samosprávu, ako projektu mimoriadneho významu, ktorý je spoločným záujmom Bratislavského samosprávneho kraja a miest, obcí a mestských častí v prospech celého územia Bratislavského samosprávneho kraja a súčasne podporuje poskytovanie všeobecne prospešných služieb a verejnoprospešných účelov, v súlade s § 3 písm. a) a § 5 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja.

Povinnosť predložiť Zastupiteľstvu Bratislavského samosprávneho kraja na schválenie finančné príspevky nad 2 500,- €, po predchádzajúcom odporúčaní osobitnej komisie, ktorá bola zriadená Zastupiteľstvom Bratislavského samosprávneho kraja v zmysle Uznesenia č. 40/2010 zo dňa 11. 6. 2010, vyplýva z § 5 ods. 5 Všeobecného záväzného nariadenia č. 6/2012 o poskytovaní dotácií z rozpočtu Bratislavského samosprávneho kraja.

Podľa ustanovenia § 4 ods. 3 všeobecného záväzného nariadenia podáva žiadateľ žiadosť v sume nad 2 500,- € najneskôr do 15.11. rozpočtového roka, ktorý predchádza rozpočtovému roku, na ktorý sa dotácia požaduje. Zastupiteľstvo Bratislavského samosprávneho kraja môže rozhodnúť o výnimke z tejto lehoty.

Maximálna výška dotácie poskytnutá jednému žiadateľovi v jednom rozpočtovom roku nesmie prekročiť sumu vyššiu ako 20. 000,- €. V prípade, ak ide o úlohy, projekty alebo akcie, ktoré sú v súlade s účelom poskytnutia dotácií a majú pre BSK mimoriadny alebo osobitný význam, môže Zastupiteľstvo BSK podľa § 5 ods. 3. druhej vety VZN schváliť jednorazové poskytnutie dotácie vo výške presahujúcej finančný limit 20. 000,- €.

Žiadosti o poskytnutie dotácie posúdila dňa 18.06.2015 v súlade s § 5 ods. 5 Všeobecného záväzného nariadenia č. 6/2012 Osobitná komisia zriadená Zastupiteľstvom Bratislavského samosprávneho kraja uznesením č. 40/2010. Komisia odporučila Zastupiteľstvu Bratislavského samosprávneho kraja schváliť v súlade s § 4 ods. 3 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku na podanie žiadosti. Komisia tiež odporučila Zastupiteľstvu Bratislavského samosprávneho kraja schváliť dotácie výdavky v celkovej výške 249 760,40 € z Podprogramu 1.1: Výkon funkcie predsedu, podpredsedov a poslancov zastupiteľstva Bratislavského samosprávneho kraja za účelom financovania projektu „Projekt 50 centov“.

**Na Úrad Bratislavského samosprávneho kraja bolo do 15.06.2015 doručených 55 žiadostí v celkovej sume 429 556,20 €.** **Všetky žiadosti o dotáciu boli podané v termíne. Komisia odsúhlasila poskytnutie finančného príspevku pre 55 žiadostí. Suma celkom pre všetky schválené žiadosti je 249 760,40 €. Komisia pri posudzovaní žiadostí na zasadnutí dňa 18.06.2015 vychádzala zo snahy podporiť v rámci vyčleneného rozpočtu všetkých žiadateľov, ktorí spĺňali požadované podmienky k projektu „Projekt 50 centov“.**

**Záver:** v zmysle návrhu uznesenia odporúčame poslancom schváliť materiál tak, ako je uvedené v návrhu a v stanovisku osobitnej komisie zo dňa 18. 06. 2015.